PRM แรลลี่ 5 วันพุ่ง 13% เก็ง Q3 กำไรโต 67% โบรกเคาะเป้า 7.90 บ.
PRM บวกยาว 5 วัน ทะยาน 13% เก็งไตรมาส 3/65 กำไรโต 67% แตะ 325 ลบ. อานิสงส์รายได้ที่เพิ่มขึ้นของทั้งธุรกิจเรือบรรทุกน้ำมันระหว่างประเทศและ FSU โบรกแนะนำราคาเป้าหมาย 7.90 บ.
PRM บวกยาว 5 วัน ทะยาน 13% เก็งไตรมาส 3/65 กำไรโต 67% แตะ 325 ลบ. อานิสงส์รายได้ที่เพิ่มขึ้นของทั้งธุรกิจเรือบรรทุกน้ำมันระหว่างประเทศและ FSU โบรกแนะนำราคาเป้าหมาย 7.90 บ.
20 ต.ค. 2565

ผู้สื่อข่าวรายงานว่า วันนี้ (20 ต.ค.65) ราคาหุ้น บริษัท พริมา มารีน จำกัด (มหาชน) หรือ PRM ณ เวลา 10:26 น. อยู่ที่ระดับ 6.40 บาท บวก 0.15 บาท หรือ 2.40% สูงสุดที่ระดับ 6.45 บาท ต่ำสุดที่ระดับ 6.30 บาท ด้วยมูลค่าการซื้อขาย 73.83 ล้านบาท
ทั้งนี้ราคาหุ้น PRM ปรับตัวขึ้นมาต่อเนื่อง 5 วันติดนับตั้งแต่ราคาหุ้นปิดที่ระดับ 5.65 บาท เมื่อวันที่ 11 ต.ค. 65 คิดเป็นการปรับตัวเพิ่มขึ้น 0.75 บาท หรือคิดเป็น 13%
บล.กสิกรไทย ระบุในบทวิเคราะห์ ว่า คาดกําไรงวดไตรมาส 3/65 แข็งแกร่ง อยู่ที่ 325 ล้านบาท เติบโต 24% จากไตรมาสก่อน และเติบโต 67% จากงวดเดียวกันของปีก่อน จากรายได้ที่เพิ่มขึ้นของทั้งธุรกิจเรือบรรทุกน้ำมันระหว่างประเทศและ FSU และคาดว่าจะดีขึ้นอีกในงวดไตรมาส 4/65 นอกจากนี้ Valuation ยังไม่แพงด้วยภาพของกำไรที่เติบโต แนะนำราคเป้าหมาย 7.90 บาท